section_heading: Štovanje
paragraph_text: Medicinski neobjašnjivo ozdravljenje na temelju kojega je proglašena svetom vezano je uz tada dvoipolgodišnju Teresu Benedictu McCharty, koja je u ožujku 1987. popila veliku dozu Tylenola (lijeka za gripu) i onesvijestila se. Hitno je odvezena u bolnicu »Cardinal Cushing« u Brocktonu gdje joj je u krvi otkrivena 16 puta veća količina acetaminofena od dopuštene, a jetra su zbog oteknuća bila pet puta veća negoli u normalnomu stanju. Prebačena je u Massachusettsku opću bolnicu u Bostonu i podvrgnuta intenzivnoj terapiji. Dana 24. ožujka 1987. zdravstveno se stanje iznenada počelo popravljati te je 5. travnja djevojčica otpuštena zdrava iz bolnice. U pretragama provedenim pet godina kasnije nisu bili otkriveni nikakvi tragovi trovanja organizma. Tijekom njezina boravka u bolnici, roditelji i prijatelji molili su Steinin zagovor, po čijem je redovničkom imenu djevojčica i dobila ime.<ref> Górny, Grzegorz i Rosikoń, Janusz: Dokazi nadnaravnoga, prev. Goran Andrijanić, Verbum: Split, 2016. ISBN 978-953-235-704-2